დერინსუ (პაზარის რაიონი)

დერინსუ () — სოფელი პაზარის რაიონში, რიზეს პროვინცია, თურქეთი. მდებარეობს რიზედან 51 კილომეტრში, ხოლო რაიონის ცენტრ პაზარიდან 14 კილომეტრში. 2020 წლის მონაცემებით სოფელში 192 ადამიანი ცხოვრობს.

ისტორია
სოფელი დერინსუს ძველი სახელია ზაღნათი.Nikolay Marr, Lazistan'a Yolculuk (Çeviri: Yulva Muhurcişi), İstanbul, 2016, s. 71, ISBN 9786055753634. თურქულში ის შევიდა როგორც „ზაღნათი“.Trabzon Vilayeti Salnamesi − 1869-1904, (Hazırlayan) Kudret Emiroğlu, Ankara, 1993-2009, 22 cilt; 8. cilt, s. 370, ISBN 9789157871117.Son Teşkilat-i Mülkiyede Köylerimizin Adları (Osmanlıca), İstanbul, 1928, s. 619.  კერძოდ, 1876 წლის ტრაპიზონის პროვინციის წელიწდეულსა და 1928 წლის ოსმალურ სოფლების სიაში ის მოხსენიებულია როგორც „ზაღნათი“. არსებობს წყაროები, რომლებიც ამ ადგილის სახელს წერენ როგორც „ზანათი“, სავარაუდოდ რუსულ რუკაზე არსებული შეცდომის გამო.İrfan Aleksiva - İsmail Bucaklişi, Svacoxo - Laz Yer Adları Sözlüğü, İstanbul, 2009,  s. 24, ISBN  978-605-89094-0-3

სოფელი ზაღნათი , რომელიც მდებარეობს ლაზეთის რეგიონში, ანტიკურ პერიოდში შედიოდა კოლხეთის სამეფოს საზღვრებში. ოსმალებმა, ტრაპიზონის იმპერიის განადგურების შემდეგ 1461 წელს, 1547 წელს სრულად დაიპყრეს ეს რეგიონიც.,,კოლხური (მეგრულ-ლაზური) ენა", (Hazırlayanlar) Rusudan Amirecibi-Mullen (editör), Nana Danelia, İnga Gundua,  Tiflis, 2006, s. 22.  ISBN 99940-61-43-7 1876 წლის ტრაპიზონის პროვინციის წელიწდეულის მიხედვით, ეს დასახლება ეკუთვნოდა ტრაპიზონის პროვინციის ლაზისტანის სანჯაყის ათინას კაზას. მოსახლეობა შედგებოდა 8 ოჯახში მცხოვრები 35 ადამიანისგან. თუმცა, ეს რიცხვი შესაძლოა მხოლოდ მამაკაც მოსახლეობას მოიცავდეს. სოფელში დაბეგვრას დაქვემდებარებული პირუტყვის რაოდენობა აღრიცხულია შემდეგნაირად: 28 ცხვარი, 36 თხა, 20 ძროხა და 5 ხარი.Trabzon Vilayeti Salnamesi − 1869-1904, (Hazırlayan) Kudret Emiroğlu, Ankara, 1993-2009, 22 cilt; 8. cilt, s. 371, ISBN 9789157871117.

ნიკო მარმა 1910 წელს ლაზისტანის რეგიონში განხორციელებული კვლევითი ექსპედიციის ჩანაწერებში აღნიშნა, რომ ათინას კაზაში 69 სოფელი იყო, საიდანაც 64-ში ლაზურად საუბრობდნენ. ზაღნათიც იყო ერთ-ერთი სოფელი, სადაც ლაზურად საუბრობდნენ. პირველი მსოფლიო ომის დროს ზაღნათის სოფელი რუსების ხელში გადავიდა. რუსული მმართველობის პერიოდში, 1917 წელს ლაზისტანის რეგიონში კვლევითი ექსპედიციის დროს, ქართველმა ენათმეცნიერმა იოსებ ყიფშიძემ სოფლის სახელი რუსულად დაწერა როგორც „ზაგნატ“. ამ დროისთვის სოფელში 63 ოჯახში 469 ადამიანი ცხოვრობდა.

1928 წლის ოსმალური სოფლების სიის მიხედვით, ზაღნათის სოფელი ეკუთვნოდა რიზეს პროვინციის ათინას კაზას ცენტრალურ ნაჰიეს.  1935 წლის საყოველთაო აღწერაში სოფელი, რომელიც დაწერილია როგორც „ზანატი“, იყო ჩორუჰის პროვინციის პაზარის კაზას ცენტრალური ნაჰიეს ერთ-ერთი სოფელი და მისი მოსახლეობა შედგებოდა 544 ადამიანისგან. ამ დროისთვის ართვინისა და რიზეს პროვინციების ადგილი დაიკავა ჩორუჰის პროვინციამ, ხოლო ათინას კაზას სახელი შეიცვალა პაზარად.1935 Genel Nüfus Sayımı, İstanbul, 1937, s. 401.  ვინაიდან „ზაღნათი“ ან „ზაღნატი“ არ იყო თურქული, სოფლის სახელი 1959 წელს  შეიცვალა „დერინსუდ“.Köylerimiz, (Yayımlayan) İçişleri Bakanlığı, Ankara, 1968, s. 785. 1965 წლის საყოველთაო აღწერის მიხედვით, დერინსუს სოფლის მოსახლეობა შედგებოდა 402 ადამიანისგან, საიდანაც 108 ადამიანმა იცოდა წერა-კითხვა.

სქოლიო

კატეგორია:პაზარის რაიონის სოფლები
კატეგორია:ლაზური დასახლებები თურქეთში